1996. – 1066 ár frá stofnun Alþingis.

121. löggjafarþing. – 51. mál.

51. Fyrirspurn

til heilbrigðis- og tryggingamálaráðherra um skerðingu frekari uppbótar vegna umönnunar- og lyfjakostnaðar til lífeyrisþega.

Frá Ástu R. Jóhannesdóttur.

Hversu margir lífeyrisþegar hafa misst frekari uppbót sína frá Tryggingastofnun ríkisins samkvæmt skerðingarákvæðum í reglugerð sem tók gildi á þessu ári og þrengri vinnureglum:

hæstu uppbót (140% umönnunaruppbót) og hversu há er hún í krónum talið,

120% umönnunaruppbót,

90% umönnunaruppbót,

70% umönnunar- og lyfjauppbót,

35% uppbót?

Hversu hátt hlutfall lífeyrisþega missti frekari uppbót eða fékk hana skerta eftir að reglunum var breytt?

Hverjar eru nú meðalmánaðargreiðslur frá Tryggingastofnun til þeirra sem misstu uppbótina:

til örykja,

til ellilífeyrisþega?

Hverjar eru nú meðalmánaðargreiðslur frá Tryggingastofnun til þeirra sem uppbótin skertist hjá:

til öryrkja,

til ellilífeyrisþega?

Hvernig skiptast þeir lífeyrisþegar hlutfallslega eftir aldri og kyni sem misstu frekari uppbót eða urðu fyrir skerðingu nú?

Skriflegt svar óskast.